Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: és erdõterületein a jármûvel várakozás rendjének egységes kialakításáról, a várakozás díjáról és az üzemképtelen jármûvek tárolásának szabályozásáról szóló 38/1993. (XII. 27.) Fõv. Kgy. rendeletének (a továbbiakban: Fõv. Kgy. rendelet)
Paragraph Index: 398

és erdõterületein a jármûvel várakozás rendjének egységes kialakításáról, a várakozás díjáról és az üzemképtelen jármûvek tárolásának szabályozásáról szóló 38/1993. (XII. 27.) Fõv. Kgy. rendeletének (a továbbiakban: Fõv. Kgy. rendelet) több rendelkezését is kifogásolták. Az állampolgári jogok országgyûlési biztosának általános helyettese a jogállamiság elvéhez szorosan kötõdõ jogbiztonság, a tulajdonhoz való jog, a jogorvoslathoz való jog, valamint a hátrányos megkülönböztetés tilalma sérelmének alapos gyanúja miatt vizsgálatot indított. A biztos általános helyettese a panaszok azonos tárgya miatt az ügyeket egyesítette és a vizsgálati megállapításait közös jelentésbe foglalta. A tényállás tisztázása érdekében levélben kereste meg Budapest Fõváros Önkormányzat fõjegyzõjét, valamint Budapest Fõváros Közigazgatási Hivatalának vezetõjét. A fõvárosi fõjegyzõ arról tájékoztatta a biztos általános helyettesét, hogy a Fõv. Kgy. rendelet átdolgozása és korszerûsítése a Fõvárosi Közgyûlés Koordinációs Tanácsnoka vezetésével folyamatban van és a „Fõvárosi Parkolás Egyeztetõ Fórum” több munkacsoportban és széles körû társadalmi egyeztetés mellett végzi a jogszabálytervezet elõkészítését. Az érintett önkormányzatoknak a parkolással foglalkozó vezetõi mellett a Magyar Autó Klub, a Budapesti Kereskedelmi és Iparkamara, a Budapesti Rendõr-fõkapitányság, a Fõvárosi Közlekedésbiztonsági Társaság, valamint Parking Kft. is részt vesz ebben a munkában. A nagy számú résztvevõk és az egymással ellentétes érdekütközések miatt a jogalkotói munka befejezése hosszabb idõt vesz igénybe, és ezért várhatóan az önkormányzati választások után, 2003. év elején kerülhet a jogszabálytervezet a Fõvárosi Közgyûlés elé. A Budapest Fõváros Közigazgatási Hivatal vezetõje arról tájékoztatta, hogy törvényességi ellenõrzési jogkörében már több alkalommal felhívta Budapest Fõváros Önkormányzata fõpolgármesterének figyelmét a Fõv. Kgy. rendelet hiányosságaira, valamint ésszerû állampolgári beadványok alapján kezdeményezte a rendelet módosítását és a kiegészítését. A Fõv. Kgy. rendeleten kívül folyamatosan vizsgálta továbbá a kerületi önkormányzatok parkolási rendeleteinek a jogszerûségét is, amelyeket a kerületi önkormányzatok a Fõv. Kgy. rendeletben kapott felhatalmazás alapján, saját közigazgatási területükre kiterjedõ hatállyal alkottak meg. A közigazgatási hivatal vezetõje a tájékoztatásában arra is kitért, hogy a hivatalhoz közvetlenül is több állampolgári beadvány érkezett, amelyeket minden esetben kivizsgáltak, és amennyiben ez indokolt volt részben a Fõv. Kgy. rendelet, részben a kerületi önkormányzati rendeletek módosítására tettek javaslatot. A vizsgálat megindítását követõen a biztos általános helyettesének mindenekelõtt állást kellett foglalnia abban a kérdésben, hogy az állampolgári jogok országgyûlési biztosának van-e hatásköre a fõvárosi önkormányzat és a kerületi önkormányzatok tulajdonában lévõ közterületeken kialakított parkolási rend- szer mûködtetésére vonatkozóan eljárást kezdeményezni, illetve intézkedéseket tenni. Az állampolgári jogok országgyûlési biztosa már több jelentésében is foglalkozott a fõvárosi parkolási engedélyek kiadásával, így például a mozgásukban korlátozottak parkolási körülményeivel (OBH 3266/2001.) és egységesen kifejtette az álláspontját arról, hogy az önkormányzat eljárása csak abban az esetben vizsgálható, ha az adott ügyben nem tulajdonosként, hanem hatóságként járt el [Obtv. 16. § (1) bekezdés]. Az Alkotmánybíróság a parkolással összefüggõ indítványok vizsgálatánál több döntésében is elemezte az önkormányzati feladat- és hatásköröket, így a 712/B/1996. AB határozatában kimondta, hogy az önkormányzat mérlegelési jogkörébe tartozik, hogy a tulajdonában lévõ területeken belül mely övezetben és idõszakban létesít fizetési kötelezettséggel járó parkolóhelyet. Az Alkotmánybíróság csupán azt vizsgálja a jogalkotó széles körû mérlegelési jogosítványa alapján meghatározott rendelkezéseinél, hogy azok nem sértenek-e valamely alkotmányos elvet vagy rendelkezést. Ezekbõl következik, hogy a parkolási díjkedvezmények mértékére, számításának módjára vonatkozó jogalkotói mérlegelés célszerûségi, igazságossági szempontból való felülvizsgálatára nem rendelkezik hatáskörrel. A döntései jogszabályi alapjául az Alkotmánybíróság az Ötv. 1. § (1) bekezdésében foglalt rendelkezést jelölte meg, mely szerint az önkormányzat a helyi közügyekben önállóan jár el, továbbá hivatkozott az Ötv. 63/A. § – 1994. december 11-étõl hatályos – törvényi felhatalmazására is, amely egyértelmûen kimondta, hogy a fõvárosi önkormányzat rendeletében szabályozza a fõváros parkolási és parkolás-gazdálkodási rendszerét (…) a közterület-használatot és a közterület rendjét, a közterület-felügyelet szervezetét és feladatát. Az Ötv. 8. § (1) bekezdésében foglalt önkormányzati feladatokból következõen pedig a települési önkormányzatok (így a fõvárosi önkormányzat és a kerületi önkormányzatok) alapvetõ jogosítványa, hogy a saját közterületének fenntartási, használati rendjét maga határozza meg [46/1997 (IX. 30.) AB határozat; 774/B/2000. AB határozat]. Az Ötv.-n kívül önkormányzati feladatként jelöli meg a Kötv. 8. § (1) bekezdése – többek között – a közúthálózat fejlesztését, fenntartását és üzemeltetését, amely ugyancsak az Alkotmánybíróság értelmezése szerint parkolással összefüggõ feladat, mivel a parkolás közterület használatnak minõsül, annak egyik sajátos közlekedési célú formája

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes